**ПРОЕКТ НА ДОГОВОР**

 Днес, ..................... г. в гр. Карнобат, обл. Бургаска, на чл. 112, ал. 1 от ЗОП, във връзка с чл. 68 и следващи от ППЗОП, между:

**„МБАЛ Карнобат” ЕООД,** със седалище и адрес на управление: гр. Карнобат, ул. “Стара планина” № 180, ЕИК 102612100, представлявано от д-р Николай Михайлов Колибаров, в качеството му на Управител, наричан по-долу **ВЪЗЛОЖИТЕЛ**,

и

**........................................................**, със седалище и адрес на управление: ............................................................., ЕИК/Булстат.................... и регистрация па ЗДДС: ……………………………………представлявано от............................................................в качеството му на ..................................., определен за изпълнител с Решение № ………/2019 г. на Управителя на МБАЛ – Карнобат в качеството му на Възложител, след проведена процедура за възлагане на обществена поръчка „договаряне без предварително обявление” № ………………. с предмет: **“Доставка на лекарствени продукти за нуждите на „МБАЛ – Карнобат” ЕООД”** наричан по-долу за краткост **ИЗПЪЛНИТЕЛ**, от друга страна се сключи настоящият договор за възлагане на обществена поръчка, като страните се споразумяха за следното:

**I. ПРЕДМЕТ НА ДОГОВОРА**

Чл. 1. (1) ВЪЗЛОЖИТЕЛЯТ възлага, а ИЗПЪЛНИТЕЛЯТ приема да достави за нуждите на ВЪЗЛОЖИТЕЛЯ следните движими вещи, наричани за краткост СТОКИ:

* Лекарствени продукти.

 (2) Параметрите/характеристики на СТОКИТЕ, предмет на договора, са посочени в Приложение №1, попълнено съгласно предложенията от офертата на определеният за изпълнител участник. Приложение №1 е неразделна част от настоящия договор.

 (3) СТОКИТЕ следва да бъдат доставени на следния адрес: „МБАЛ Карнобат” ЕООД гр. Карнобат, ул. “Стара планина” № 180.

 (4) Доставките на СТОКИ се извършват периодично, след подадена заявка /по факс, електронна поща или др./ от страна на ВЪЗЛОЖИТЕЛЯ, в срокове съгласно чл. 2 от настоящия договор.

(5) При промяна на пределните разчетни цени с Наредба на Министъра на Здравеопазването или друг механизъм на държавна регулация, по време на договора цената може да се променя при постигнато писмено споразумение с коефициент равен на съотношението между пределната цена при сключване на договора и новата пределна цена.

(6) Количествата на заявените лекарствени средства в Приложение №1 са приблизителни, същите са предназначени за определяне на гаранцията за изпълнение на договора, като ВЪЗЛОЖИТЕЛЯТ може да не поръча същия обем по време на срока на договора. Заявените количества ще са в зависимост от нуждите на ВЪЗЛОЖИТЕЛЯ за периода на договора.

**II. СРОК НА ДОСТАВКА**

 Чл. 2. (1) Доставянето на СТОКИТЕ се извършва в срок до 24 часа, считано от часа и датата на подаване на заявката по факс, електронна поща или в писмен вид.

 (2) За количества, доставени от ИЗПЪЛНИТЕЛЯ извън заявката ВЪЗЛОЖИТЕЛЯТ няма задължение за плащане.

**III. ЦЕНА И НАЧИН НА ПЛАЩАНЕ**

 **Чл.3.** (1) Единичните цени на стоките са определени в Приложение № 1 при условията на доставка до краен получател и включват всички други направени от Изпълнителя разходи по доставката (такси, транспорт и др).

(2)Цените са фиксирани и не подлежат на промяна за срока на действие на договора, с изключение на изрично предвидените случаи по чл. 116 от ЗОП и при условията на чл. 1, ал. 5 от настоящия договор.

(3) Общата прогнозна стойност по договора възлиза на ……………………. лв.(………………………………………………) **без ДДС** и ………………………. лв.( ……………………………………………………..) с **включен ДДС,** определена съгласно приблизителните количества, остойностени по договорените единичните цени в Спецификация - Приложение № 1, неразделна част от настоящия договор. Настоящата обща стойност е прогнозна и служи за определяне на гаранцията за изпълнение, като не ангажира Възложителя с точното й спазване.

 (4) Плащането на СТОКИТЕ се извършва от ВЪЗЛОЖИТЕЛЯ чрез банков превод по сметка на ИЗПЪЛНИТЕЛЯ след извършена доставка в срокове, съгласно Приложение №1 и предложенията в офертата на Изпълнителя, след представяне на следните документи:

* доставна фактура – оригинал и 2 броя заверени копия
* приемо-предавателен протокол с крайните получатели
* писмена заявка от възложителя
* документ за качество, издаден от компетентен орган

Банковата сметка на ИЗПЪЛНИТЕЛЯ е:

………………………………………….;

BIC: …………………………………….;

IBAN: ………………………………….

**Чл. 4.** (1) **ИЗПЪЛНИТЕЛЯТ** гарантира изпълнението на произтичащите от настоящия договор свои задължения с гаранцията за добро изпълнение в размер на: ……………………………………………………………………………………………… лева, представляващи 1 % (един процент) от общата му стойност, без ДДС.

 (2) ИЗПЪЛНИТЕЛЯТ представя гаранцията за изпълнение на договора при неговото подписване.

 (3) ИЗПЪЛНИТЕЛЯТ има право да избере формата на гаранцията /банкова или парична/. При представяне на банкова гаранция, ИЗПЪЛНИТЕЛЯТ следва да съобрази размерът и срокът й с условията за освобождаване, съгласно ал. 4.

 (4) При липса на възражения по изпълнението на договора ВЪЗЛОЖИТЕЛЯТ освобождава гаранцията за изпълнение, без да дължи лихви на ИЗПЪЛНИТЕЛЯ, в срок до 20 (двадесет) работни дни след приключване на изпълнението.

 (5)ВЪЗЛОЖИТЕЛЯТ има право по своя преценка да задържи част или изцяло внесената гаранция за изпълнение на договора при констатирани с писмен протокол допуснати груби нарушения на клаузите от договора от страна на ИЗПЪЛНИТЕЛЯ.

(6) При прекратяване на договора по вина на ИЗПЪЛНИТЕЛЯ, ВЪЗЛОЖИТЕЛЯ има право да задържи гаранцията за изпълнение на договора.

(7) ВЪЗЛОЖИТЕЛЯТ има право да усвои сумата от гаранцията, без това да го лишава от правото да търси обезщетение за претърпени вреди.

(8) Гаранцията за изпълнение не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задължения на ИЗПЪЛНИТЕЛЯ и въпросът е отнесен до решаване от съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранцията за изпълнение.

**V. ПРАВА И ЗАДЪЛЖЕНИЯ НА ИЗПЪЛНИТЕЛЯ**

 Чл. 5. (1) ИЗПЪЛНИТЕЛЯТ се задължава да достави на ВЪЗЛОЖИТЕЛЯ на свой риск СТОКИТЕ в оригинална опаковка с ненарушена цялост.

 (2) ИЗПЪЛНИТЕЛЯТ се задължава да осигури за своя сметка транспорта по доставката до местоизпълнението, посочено в чл. 1, ал. 3 от настоящия договор

 (3) ИЗПЪЛНИТЕЛЯТ се задължава да предаде СТОКИТЕ на ВЪЗЛОЖИТЕЛЯ с приемо - предавателен протокол.

 Чл. 6. ИЗПЪЛНИТЕЛЯТ има право да иска от ВЪЗЛОЖИТЕЛЯ необходимото съдействие за осъществяване на доставката.

 Чл. 7. ИЗПЪЛНИТЕЛЯТ има право да иска приемане на доставката чрез определено от ВЪЗЛОЖИТЕЛЯ лице.

 Чл. 8. ИЗПЪЛНИТЕЛЯТ има право да получи от ВЪЗЛОЖИТЕЛЯ съответното заплащане за извършената доставка, при условията и в срока съгласно чл. 3 от настоящия договор.

**VІ. ПРАВА И ЗАДЪЛЖЕНИЯ НА ВЪЗЛОЖИТЕЛЯ**

 Чл. 9. ВЪЗЛОЖИТЕЛЯТ е длъжен да окаже необходимото съдействие на ИЗПЪЛНИТЕЛЯ за изпълнение на договора.

 Чл. 10. ВЪЗЛОЖИТЕЛЯТ е длъжен да приеме от ИЗПЪЛНИТЕЛЯ доставените СТОКИ, ако същите са в оригинална опаковка, ненарушена цялост и съобразно направената заявка, чрез подписване на приемо - предавателен протокол.

 Чл. 11. ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ за извършената доставка, при условията и в срока съгласно чл. 3 от настоящия договор.

 Чл. 12. ВЪЗЛОЖИТЕЛЯТ има право да иска от ИЗПЪЛНИТЕЛЯ да осъществи доставката в срок и без отклонения.

 Чл. 13. ВЪЗЛОЖИТЕЛЯТ има право, когато ИЗПЪЛНИТЕЛЯТ се е отклонил от изискванията за доставката, съгласно настоящия договор, да откаже приемането на част или цялото количество СТОКИ, както и да откаже да заплати, докато ИЗПЪЛНИТЕЛЯТ не изпълни своите задължения съгласно договора.

**VІI. ПРИЕМАНЕ НА ДОСТАВКАТА. ПРЕМИНАВАНЕ НА СОБСТВЕНОСТТА И РИСКА**

 Чл. 14. (1) Приемането на доставените количества СТОКИ се извършва в момента на разтоварването им на посочения в чл. 1, ал. 3 от настоящия договор адрес.

 (2) Предаването се удостоверява с приемо-предавателен протокол, подписан в 2 (два) екземпляра от упълномощени от ВЪЗЛОЖИТЕЛЯ и ИЗПЪЛНИТЕЛЯ лица.

 (3) При предаване на СТОКИТЕ, ИЗПЪЛНИТЕЛЯТ е длъжен да представи подписан от него списък на същите с пълно описание на техническите им характеристики и индивидуализиращи белези (серийни/партидни номера и др.) и други документи, удостоверяващи качеството им и срока на годност.

 Чл. 15. Рекламации по количествата на доставените СТОКИ могат да се правят в момента на подписване на приемо-предавателен протокол между страните.

 Чл. 16. Рекламации относно качеството и скрити дефекти на СТОКИТЕ /доставка на СТОКИ не от договорения вид, констатиране на дефекти при експлоатация или др./ се правят не по-късно от 1 (един) месец, считано от датата на констатирането им.

 Чл. 17. В случай на рекламация и възникване на спор между страните по договора, ВЪЗЛОЖИТЕЛЯТ осигурява проверка на рекламираните СТОКИ от контролна организация в присъствието на представители на двете страни, за което се съставя надлежен протокол.

 Чл. 18. В рекламацията се посочва договора, точното количество на доставените стоки, основанието за рекламация и конкретното искане на ВЪЗЛОЖИТЕЛЯ.

 Чл. 19. В 5 /пет/ дневен срок от получаване на рекламацията ИЗПЪЛНИТЕЛЯ следва да отговори на ВЪЗЛОЖИТЕЛЯТ писмено и конкретно дали приема рекламацията или я отхвърля.

 Чл. 20. (1) При рекламация относно количествата, качеството и скрити дефекти, ИЗПЪЛНИТЕЛЯТ е длъжен в едноседмичен срок от получаването на рекламацията да замени СТОКИТЕ с необходимото договорено количество, за своя сметка и риск или да върне съответната част от заплатената цена, ведно с лихвите от деня на получаването.

 (2) Изборът на посочените по-горе възможности да се върне съответната част от платеното принадлежи на ВЪЗЛОЖИТЕЛЯ, като разходите и рисковете по услугата са за сметка на ИЗПЪЛНИТЕЛЯ.

 Чл. 21. Собствеността върху доставените СТОКИ се прехвърля на ВЪЗЛОЖИТЕЛЯ в момента на приемането им от негова страна на посочения в чл. 1, ал. 3 от настоящия договор адрес.

**VIII. КАЧЕСТВО И ГАРАНЦИИ**

Чл. 22. Качеството на лекарствените средства/медицински изделия, следва да отговаря на техническите стандарти, съобразно тръжната документация и спечелилата оферта, както и да има срок на годност минимум 60% от обявения от производителя.

 Чл. 23. (1) ИЗПЪЛНИТЕЛЯТ гарантира възможността за нормална експлоатация на СТОКИТЕ, както и възможността да достави оферираните количества за целия срок на договора.

(2) ИЗПЪЛНИТЕЛЯТ може след съгласие на ВЪЗЛОЖИТЕЛЯ да достави лекарство с търговско наименование различно от посоченото в Приложението към договора, но еквивалентно на описаното с непатентно наименование при спазване на всички други условия по договора, на нормативната база и на единична цена не по-висока от договорената.

**ІХ. ПРЕКРАТЯВАНЕ НА ДОГОВОРА. ОТГОВОРНОСТ**

Чл. 24. (1) Настоящият договор се прекратява:

 а) с изтичане на срока по чл. 26 или до пълното изпълнение на задълженията по договора и от двете страни;

б) по взаимно съгласие в писмен вид

в) при настъпване на обективна невъзможност за изпълнение на възложената доставка;

г) със сключването на нов договор за възлагане на обществена поръчка със същия предмет;

 (2) ВЪЗЛОЖИТЕЛЯТ има право да прекрати действието на договора в седемдневен срок след писмено известяване на ИЗПЪЛНИТЕЛЯТ в следните случаи:

 а) ако ИЗПЪЛНИТЕЛЯТ не извърши доставката на част или на цялото количество СТОКИ в сроковете, договорени между страните;

 б) ако ИЗПЪЛНИТЕЛЯТ не изпълни някое друго свое задължение по договора.

 (3) ВЪЗЛОЖИТЕЛЯТ има право едностранно да развали договора без предизвестие, когато ИЗПЪЛНИТЕЛЯТ забави изпълнението на доставката с повече от 7 ( седем ) дни, считано от датата на изпращане на заявката от ВЪЗЛОЖИТЕЛЯ.

 (4) ВЪЗЛОЖИТЕЛЯТ може да прекрати настоящия договор, ако в резултат на обстоятелства, възникнали след сключването му, не е в състояние да изпълни своите задължения. В този случай ВЪЗЛОЖИТЕЛЯТ дължи на ИЗПЪЛНИТЕЛЯ обезщетение за претърпените вреди от сключването на договора в размер на 0,01 % от общата прогнозна стойност по договора, съгласно Приложение №1. ИЗПЪЛНИТЕЛЯТ се съгласява, че размерът на гореописаното обезщетение е максимума, който той може да получи при прекратяване на договора съгласно тази точка.

 Чл. 25. При забава на ИЗПЪЛНИТЕЛЯ, същият дължи неустойка в размер на 2 % (два процента) върху стойността на забавената доставка за всеки просрочен ден, но не повече от стойността на самата доставка. Сумата се удържа от ВЪЗЛОЖИТЕЛЯ при заплащане на ИЗПЪЛНИТЕЛЯ.

**X. СРОК НА ДОГОВОРА**

 Чл. 26. Настоящият договор влиза в сила от момента на подписването му от страните и важи за срок от 12 месеца или до сключването на нов договор за възлагане обществена поръчка със същия предмет при условията на чл. 24 от настоящия договор.

**XI. ДРУГИ УСЛОВИЯ**

 Чл. 27. (1) Всяка от страните по настоящия договор се задължава да не разпространява информация за другата страна, станала й известна при или по повод изпълнението на договора. Информацията по предходното изречение включва и обстоятелства, свързани с търговската дейност, техническите процеси, проекти или финанси на страните или във връзка с ноу-хау, изобретения, полезни модели или други права от подобен характер, свързани с изпълнението на обществената поръчка.

 (2) Правилото по предходната алинея не се прилага по отношение на задължителната информация, която ВЪЗЛОЖИТЕЛЯТ следва да представи на Агенцията по обществени поръчки съобразно реда, предвиден в ЗОП.

 Чл. 28. (1) Всички съобщения между страните във връзка с настоящия договор следва да бъдат в писмена форма, чрез факс-съобщения или чрез прикачени към e-mail съобщения. Съобщенията ще се получават на следните адреси:

 1. за ВЪЗЛОЖИТЕЛЯ:

 Адрес…………………...........…..

 Тел., Факс: ………………………

 E-mail: …………...........………..

 2. за ИЗПЪЛНИТЕЛЯ:

 Адрес: ………………..........…

 Тел., Факс: …………………..

 E-mail: …………...........……..

 (2) При промяна на данните, посочени в предходната алинея, всяка от страните е длъжна да уведоми другата в тридневен срок от настъпване на промяната.

 Чл. 29. Нищожността на някоя клауза от настоящия договор не води до нищожност на друга клауза или на договора като цяло.

 Чл. 30. Настоящият договор не може да бъде променян или допълван, освен в случаите по чл. 116 от ЗОП.

 Чл. 31. Страните по настоящия договор ще решават споровете, възникнали при и по повод изпълнението на договора или свързани с договора, или с неговото тълкуване, недействителност, неизпълнение или прекратяване по взаимно съгласие и с писмени споразумения, а при непостигане на съгласие въпросът се отнася за решаване пред компетентен съд на територията на Република България по реда на Гражданския процесуален кодекс.

 Чл. 32. За неуредените в настоящия договор въпроси се прилагат разпоредбите на действащото законодателство на Република България.

Неразделна част от настоящия договор са:

1. Ценово предложение - приложение № 1 към настоящия договор.

2. Техническо предложение за изпълнение на поръчката - приложение № 3 към настоящия договор.

Настоящият договор се изготви и подписа в два еднообразни екземпляра - по един за всяка от страните.

ЗА ВЪЗЛОЖИТЕЛЯ: ......……….. ЗА ИЗПЪЛНИТЕЛЯ: ......................

Д-р Н. Колибаров ……………………….

 /Управител/ /…………………/